கேள்வி: எண்ணிம பிரேத பரிசோதனை - தொழில்நுட்பம் பற்றி தகவல் சொல்.
பதில்: வரியோட்டவழிக் கணித்த குறுக்குவெட்டு வரைவி முறையானது எண்ணிம பிரேதப் பரிசோதனைக்கு மிகவும் பொருத்தமான பொதுவான உருவவரைவு முறையாகும். இறந்தவரைப் பகுப்பாய்வு செய்வது உருவத் தரவை பெற சி.டி. குருதிக் குழாய் வரைவு பயன்படுத்தப்படுகிறது. இந்த முறைகளில் வெளியீடு நிலையான படக் கோப்புகளாகும் (மருத்துவப் படிமங்கள் எண்ணிம முறையாக்கமும் பரிமாற்ற முறைமையும் கோப்புகள்). ஒவ்வொரு படமும் 5 மிமீ தடிமன் உள்ளது, எனவே முழு உடல் வருடியபின் (மனித சராசரி உயரம் 175&nbsp;செ.மீ) மனித உடலின் 3500 படங்களை (துண்டுகள்) உருவாக்கி ஒரு தொகுதியாக ஒழுங்கமைக்கப்படுகிறது. பின்னர் இதனைப் பயன்படுத்தி இரு பரிமாண படங்களும் மனித உடலின் 3 டி திட்டத்தை உருவாக்குகின்றன. 3 டி மாதிரி ஆர்ஜிபிஏ பரிமாற்ற செயல்பாடு மூலம் வண்ணமயமான மாதிரிக்கு மாற்றப்படுகிறது. இந்த 3 டி மாதிரியைக் கையாளுவதும் அனைத்தையும் காட்சிப்படுத்தலும் படச் செயலாக்க அம்சங்களும் எண்ணிம பிரேதப் பரிசோதனை செய்வதற்கான எண்ணிம கருவிகளில் உள்ளடக்கியுள்ளது. இந்த அம்சங்கள் மூலம் நோயியல் நிபுணர், முழு உடலையும் ஆராய்தல், அல்லது சந்தேகிக்கூடிய உடல் பகுதிகள் மற்றும் உறுப்புகளை வெவ்வேறு கோணங்களில் ஆய்வு செய்ய உதவுகின்றன. படச் செயலாக்க வழிமுறைகள் தோல், தசை மற்றும் எலும்புகள் போன்ற உடல் திசுக்களின் அடுக்குகளைப் பிரித்தறிய உதவுகின்றன. மேலும், காற்று போன்ற குறைந்த அடர்த்தி பொருள்களையும், உலோகம் போன்ற புறப்பொருட்களையும் (உயர் அடர்த்தி பொருள்களையும்) முப்பரிமாண உடலில் குறிக்கவும் பார்க்கவும் முடியும். உதாரணமாக, உள் புழை அல்லது குடல்கள் போன்ற காற்று (உள்ளே) உள்ள உறுப்புகளை மற்ற பகுதிகளிலிருந்து பிரிக்கலாம் அல்லது துப்பாக்கிச் சூட்டுக் காயங்கள் காரணமாக உடலில் உள்ள குண்டுகளின் எச்சங்களைக் காணலாம்.